SAWAD ตั้งบริษัทย่อยใหม่ เพื่อเป็นโฮลดิ้งลงทุนธุรกิจสินเชื่อ
SAWAD ตั้งบริษัทย่อยใหม่ “ศรีสวัสดิ์ อินเตอร์เนชั่นแนล โฮลดิ้ง” ทุนจดทะเบียน 10 ลบ. โดย SAWAD จะถือหุ้น 90% เพื่อเป็นโฮลดิ้งลงทุนธุรกิจสินเชื่อ
23 ก.ย. 2558

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ระบุว่า ที่ประชุมคณะกรรมการบริษัทเมื่อวานนี้ (22 ก.ย.) อนุมัติจัดตั้งบริษัทย่อยใหม่ภายใต้ชื่อ บริษัท ศรีสวัสดิ์ อินเตอร์เนชั่นแนล โฮลดิ้ง จำกัด ทุนจดทะเบียน 10 ล้านบาท โดยจะถือหุ้น 90% ในบริษัทดังกล่าว ซึ่งประกอบธุรกิจเพื่อลงทุนในบริษัทอื่น ทั้งในและต่างประเทศ ที่ประกอบธุรกิจการให้สินเชื่อแบบมีหรือไม่มีหลักประกัน
นอกจากนี้ แต่งตั้งนายวินัย วิทวัสการเวช ดำรงตำแหน่งรองประธานกรรมการ อีก 1 ตำแหน่ง ดังนั้น ตำแหน่งปัจจุบันคือ รองประธานกรรมการ,ประธานกรรมการตรวจสอบ และกรรมการอิสระ ตั้งแต่วันที่ 22 ก.ย.เป็นต้นไป